

**מודעת דרושים** – **רכז/ת חברתי/ת לבני הגיל השלישי, אזור מרכז הארץ, עבודה מהבית, שעות גמישות**

היום יותר מתמיד בני הגיל השלישי זקוקים לנו.

E2C, חברת סטארט אפ חברתי, נותנת מענה לאחת מהבעיות הגדולות של דור המייסדים, הבדידות, ולשם כך הקימה את מיזם "חברותא – כי טוב להיות ביחד" עם משרד הרווחה.

לחברתנו ניסיון רב בהפעלת קבוצות שייכות אינטימיות המעניקות מענה חברתי משמעותי לאלפי אזרחים וותיקים בישראל ובמדינות בעולם.

אם את/ה ברוח של עשייה חברתית מהחשובות במעלה עם אזרחים ותיקים, מחפש/ת עבודה משמעותית, מעניינת, מלאת סיפוק ובשעות גמישות, הנך מוזמנ/ת להצטרף אלינו לתפקיד רכז/ת קבוצות שייכות וירטואליות לאזרחים ותיקים.

**התפקיד בפועל:**

גיבוש קבוצה חברתית וירטואלית של עד 20 משתמשים, אזרחים ותיקים מרותקי בית או כאלה הממעטים לצאת לפעילות חברתית.

כל קבוצה תיפגש לפחות פעמיים בשבוע דרך פלטפורמה דיגיטלית לקהילות, פלטפורמה פשוטה לשימוש ומונגשת, גם לוותיקים המאותגרים טכנולוגית.

המפגשים אינטראקטיביים , בהם כל חבר פעיל ומשמעותי. לא מדובר בהרצאות אלא במפגש חברתי סביב תוכן המעניין ונוגע בחברי הקבוצה.

רכז הקבוצה יקלוט חברים חדשים לקבוצה, ידריך אותם ויחברם לרצף המפגשים השוטף של הקבוצה המתאימה.

על הרכז לבנות תכנים מתאימים למפגשי הקבוצה, בכלל זה תכנים שיעביר בעצמו ותכנים שיעבירו גורמים חיצוניים ו/או חברי הקבוצה עצמה.

במקרה הצורך יערוך הרכז גם מפגשים פרטניים וירטואליים, וגם ביקורי בית ומפגשים פיזיים קבוצתיים עם חברי הקבוצה שבאחריותו, בדגש על בחינת מידת ההשתתפות שלהם במפגשים ועידוד להגברת השתתפות והתבטאות בשיח הקבוצתי.

עבודת הרכז מתבצעת מביתו, באמצעות המחשב האישי.

עבור כל קבוצה יועסק רכז ב־20% משרה. רכז יכול לקחת על עצמו בין קבוצה אחת לעד חמש קבוצות במקסימום.

**דרישות התפקיד :**

* תואר ראשון רלוואנטי לתחום
* ניסיון בעבודה עם אוכלוסיית הגיל השלישי- יתרון גדול
* ניסיון בהנחיה והדרכה קבוצתית
* יחסי אנוש מצוינים והמון המון סבלנות
* ידע בסיסי בעבודה מול מחשב
* אוריינטציה קהילתית
* ניסיון בהנחיה דרך זום – יתרון גדול
* מגורים באזור המרכז

קורות חיים ניתן לשלוח לנרדה שלום למייל narda@e2c.co.il